  Майя Бывальцева Вордӥськонэ, 18-тӥ оштолэзе, Удмуртиын кот лымы усёз но 5 градусозь шуныт луоз шуыса чаклало. Со сярысь ивортэ Россиысь МЧС-лэн элькунъя Валтӥсь управлениезлэн пресс-службаез. «Пилемо улоз, сайкомытскылоз. Нуназе куд-ог интыосын кот лымы ӧжытак усёз. Тӧл шундыпуксён палась секундскын 8–13 метре пельтоз. Температура 0…+5 градус луоз», — верамын удысэтлэн ивортоназ. Омыр зӥбет луло узвесь юбоя 748 миллиметр котырын возиськоз, омырлэн мускытлыкез 72 процент. Тегъёс: МЧС Удмуртия куазь тулыс  